
OPĆI UVJETI ZA PRUŽANJE UGOSTITELJSKE DJELATNOSTI  I IZLAGANJE I PRODAJU NA ŠTANDOVIMA NA GASTRO MANIFESTACIJAMA

Članak 1.

Opći uvjeti za pružanje ugostiteljske djelatnosti I izlaganje I prodaju na štandovima, ( u daljnjem tekstu: Opći uvjeti) uređuju odnose između pravne ili fizičke osobe  koja je popunila prijavu, kao ponuditelja i Ureda za turizam Fužine kao organizatora.

Članak  2.
Ponuditelj prijavljuje svoje sudjelovanje na gastro manifestacijama u općini Fužine za 2026.god za razdoblje od 1.7.-15.9.2026. god. . ( u daljnjem  tekstu:  manifestacijae ). Prijavom koja je sastavni dio ovih Općih uvjeta. i potpisivanjem prijave ponuditelj  izjavljuje da je suglasan s Općim uvjetima i da ih prihvaća.

Članak  3.
Organizator pridržava pravo otkazati ponuditelju sudjelovanje i pružanje ugostiteljskih usluga i izlaganje I prodaju na štandovima  na manifestacijama ukoliko ocjeni da prijava ne odgovara sadržaju i kvaliteti manifestacija  ili iz drugih bitnih razloga. organizator pridržava pravo zabraniti korištenje pokretnog objekta ukoliko utvrdi da upravo ti ne odgovaraju navodima ponuditeljima, te ih odstraniti na njegov trošak. Ako raspored manifestacija to nameće, organizator može dodijeliti do 50% manju ili veću površinu od prijavljene.

Članak 4.
[bookmark: _Hlk198985557]Ponuditelj ne smije zakupljeni prostor ili dio prostora izdati u podnajam bez prethodne suglasnosti organizatora.

Članak 5.
U slučaju da ponuditelj otkaže već zaključenu prijavu obvezuje se podmiriti nastale troškove. Ponuditelj mora organizatoru pismeno otkazati sudjelovanje najmanje 7 dana prije početka manifestacije,.Ukoliko organizator ne prihvati otkazivanje sudjelovanja ili se on uruči u vremenu manjem od 7 dana do početka manifestacije , ponuditelj će se zaračunati cjelokupan naručeni prostor.

Članak 6.
Ponuditelj je dužan najkasnije jedan sat prije početka manifestacije urediti i opremiti svoj zakupljeni prostor.

Članak 7.
 Organizator ima pravo odbiti prijavu i u slijedećim slučajevima:
- Ukoliko organizator ima nenaplaćenih potraživanja prema ponuditelju,
- Ukoliko ponuditelj na zahtjev organizatora ne dostavi potrebne dokumente,
- Ukoliko je traženi prostor već rasprodan

Članak 8.
Neposrednu prodaju i pružanje ugostiteljskih usluga  na manifestaciji  ponuditelj će obavljati u skladu s važećim propisima i ukoliko je za istu registriran.

[bookmark: _Hlk198985745]Prava i obveze ponuditelja
Ponuditelj je dužan pružanje ugostiteljskih usluga i prodaju na štandovima  uskladiti sa zakonskim propisima RH – posebno sa Zakonom o trgovini, Zakonom o trošarinama te Zakonom o porezu na dodanu vrijednost. U suprotnom, Ured za turizam općine Fužine ne snosi nikakvu odgovornost ni prema ponuditeljima, niti prema trećim osobama.
[bookmark: _Hlk198986140]Ponuditelj je isključivo odgovoran za sigurnost trećih osoba (gosti, zaposlenici, osoblje organizatora, službene osobe) na prostoru kojeg je dobio na korištenje, te odgovara za svu štetu koja nastane trećim osobama i stvarima koja nastane u svezi s obavljanjem ugostiteljske I trgovačke djelatnosti i u slučajevima novčanih potraživanja nastalih zbog nepridržavanja odredbi zakonskih I podzakonskih akata Republike Hrvatske. , Ured za turizam općine Fužine ne snosi nikakvu odgovornost ni prema ponuditeljima, niti prema trećim osobama.
Ponuditelj je navedeni prostor za obavljanje ugostiteljske I trgovačke djelatnosti koji je zakupio  dužan ostaviti čistim .

Članak 9.
Ponuditelj se obvezuje da će poštivati propise o protupožarnoj sigurnosti, da će o svom trošku održavati izložbeno-prodajni prostor , da će u radnom vremenu manifestacije biti prisutan u svom prostoru, da će po završetku organizatoru predati prostor i opremu u stanju u kakvom ih je preuzeo, da će svaku prouzročenu štetu odmah podmiriti, da će Organizatoru podmiriti najam prodajnog prostora.

Članak 10.
Organizator će prema popunjenoj prijavi ponuditeljima dostaviti obavijest o prihvaćanju prijave. Po primitku obavijesti ponuditelj će u roku od 3 dana izvršiti uplatu za korištenje zakupljneog prostora na račun Organizatora broj: HR1524020061400007160 otvorenog kod Erste Banke. Po izvršenoj uplati organizator izdaje račun. Reklamacije na račun dostavljaju se u roku od 5 dana od datuma izdavanja. Naknadni prigovori se neće uzeti u obzir.

Članak 11.
Ukoliko ponuditelj ne isprazni zakupljeni prostor u roku, organizator ne odgovara za njegovu robu. Ukoliko posebne okolnosti zahtijevaju drugačije, navedeni rokovi se mogu naknadno međusobno usuglasiti.

Članak 12.
U slučaju da ponuditelj krši bilo koju od prije navedenih odluka, organizator ima pravo zabraniti mu sudjelovanje na manifestaciji. U tom slučaju snosi sve troškove iz Općih uvjeta te sve eventualne druge troškove. Za sva neizmirena potraživanja od ponuditelja, organizator ima pravo zatražiti svu donesenu robu na prodaju do visine neispunjenja obveza. Zadržane predmete organizator će uskladištiti o trošku i na teret ponuditelja .

Članak 13.
U slučaju spora nadležan je sud u Rijeci.

Članak 14.
Ovi Opći uvjeti imaju istu važnost kao Ugovor o najmu ili privremenom korištenju poslovnog i/ili izložbenog prostora.

